धर्मेंद्र सोशल मीडिया पर हुए इमोशनल, Photo पोस्ट कर बोले- मेरे बाबूजी का घर, इस दर से...  
धर्मेंद्र ने शेयर की अपने बाबूजी के घर की तस्वीर
सोशल मीडिया पर भावुक हुए बॉलीवुड के सुपरस्टार
फोटो पोस्ट कर ताजा की पुरानी यादें
बॉलीवुड एक्टर धर्मेंद्र (Dharmendra) सोशल मीडिया पर काफी एक्टिव रहते हैं. कभी अपनी फोटो तो कभी वीडियो के जरिए धर्मेंद्र खूब सुर्खियां बटोरते हैं. इतना ही नहीं, सोशल मीडिया के जरिए वह अपने फैंस से भी जुड़े रहते हैं. लेकिन हाल में धर्मेंद्र ने एक ट्वीट किया है, जिसमें वह काफी भावुक हैं. अपने इस ट्वीट में धर्मेंद्र ने अपने बाबूजी के घर की एक फोटो साझा की है. घर की फोटो शेयर करते हुए धर्मेंद्र ने बचपन की यादें साझा कीं, साथ ही बताया कि वह आज भी इस घर को बहुत याद करते हैं. धर्मेंद्र का यह ट्वीट सोशल मीडिया पर जमकर सुर्खियां बटोर रहा है. 
मेरे बाबु जी का घर....इस दर से ...आते जाते ...उस के दर पर ...माथा टेकते...दुआएँ माँगते ..गुज़रता था मैं ....आभारी हूँ उस ने सुन ली ...इस दर ने ...बड़े प्यार से ...आशीर्वाद दे कर विदा किया था ...ये घर...मेरे बाबु जी का घर ..बचपन गुज़रा था यहाँ ...बहुत याद आता है दोस्तों!!! pic.twitter.com/BGM2HI3ciW

अपने ट्वीट में धर्मेंद्र (Dharmendra) ने पुराने घर की फोटो शेयर करते हुए लिखा, "मेरे बाबू जी का घर, इस दर से आते-जाते, उस के दर पर माथा टेकते, दुआएं मांगते गुजरता था मैं.आभारी हूं उस ने सुन ली, इस दर ने बड़े प्यार से आशीर्वाद दे कर विदा किया था. ये घर मेरे बाबू जी का घर है, यहीं बचपन गुजरा था. बहुत याद आता है दोस्तों. इसके आगे धर्मेंद्र ने एक और ट्वीट किया, जिसमें उन्होंने लिखा, "खुशियां बांटता, दर्द सुनाने लगा. नहीं-नहीं, आज के बाद कभी नहीं." धर्मेंद्र की इस पोस्ट को देखकर लग रहा है मानो उन्हें अपना पुराना घर बहुत याद आ रहा हो, साथ ही वह अपने बचपन को भी याद कर रहे हों.
ख़ुशियाँ बाँटता .......दर्द सुनाने लगा ......नहीं नहीं ..... आज के बाद .... कभी नहीं........

बता दें कि बॉलीवुड के दिग्गज एक्टर धर्मेंद्र (Dharmendra) ने अर्जुन हिंगोरानी की फिल्म 'दिल भी तेरा हम भी तेरे' से 1960 में डेब्यू किया. धर्मेंद्र को 1970 के दशक के मध्य में दुनिया के सबसे हैंडसम पुरुषों में स्थान मिला था. धर्मेंद्र वर्ल्ड आयरन मैन अवार्ड से भी नवाजे जा चुके हैं. खुद एक्ट्रेस वहीदा रहमान ने सिंगिंग शो के दौरान कहा था कि धर्मेंद्र उनके क्रश हैं. धर्मेंद्र सोशल मीडिया पर भी जोरदार अंदाज में एक्टिव रहते हैं.